CELEX: 62011CN0563
Language: bg
Date: 2011-11-09 00:00:00
Title: Дело C-563/11: Преюдициално запитване, отправено от Augstākās tiesas Senāts (Република Латвия) на 9 ноември 2011 г. — SIA „Forvards V“ /Valsts ieņēmumu dienests

14.1.2012   
            
            
               BG
            
            
               Официален вестник на Европейския съюз
            
            
               C 13/9
            
         Преюдициално запитване, отправено от Augstākās tiesas Senāts (Република Латвия) на 9 ноември 2011 г. — SIA „Forvards V“/Valsts ieņēmumu dienests
   (Дело C-563/11)
   2012/C 13/17
   Език на производството: латвийски
   
      Запитваща юрисдикция
   
   Augstākās tiesas Senāts
   
      Страни в главното производство
   
   
      Жалбоподател: SIA „Forvards V“
   
      Ответник: Valsts ieņēmumu dienests
   
      Преюдициални въпроси
   
   
               1.
            
            
               Следва ли член 17, параграф 2, буква а) от Шеста директива (1) да се тълкува в смисъл, че допуска на данъчнозадължено лице, което отговаря на всички основни изисквания за упражняване на правото на приспадане на платения за получени стоки ДДС, да се откаже това право, без да се докаже злоупотреба от негова страна, когато съдоговорителят не е можел да достави стоките по причини от фактическо или правно естество (мним съдоговорител или управител, който отрича извършването на икономическа дейност или на конкретна сделка или не е в състояние да изпълни договора)?
            
         
               2.
            
            
               Може ли отказът да се признае право на приспадане на ДДС да се мотивира с обстоятелството, че е налице хипотезата на мним съдоговорител (посоченото във фактурата лице) (доколкото със сделката същият не цели извършването на икономическа дейност)? Може ли да се откаже право на приспадане на платения по получени доставки данък и когато не е установена злоупотреба от страна на лицето, което иска да приспадне този данък?
            
         
      (1)  Шеста директива 77/388/ЕИО на Съвета от 17 май 1977 година относно хармонизиране на законодателствата на държавите членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1)